Prezident Olmaliq shahar aholisi bilan muloqot qildi

11.08.2017
Shavkat Mirziyoyev Olmaliq shahrining koʻchalarida yurib, halq bilan muloqot qildi. Suhbat davomida fuqarolar olib borilayotgan islohatlar va mavjud muammolarni hal qilish boʻyicha amalga oshirilgan ishlar uchun Prezidentga minnatdorchilik bildirdilar.
Shuningdek, Shavkat Mirziyoyev Olmaliq kon-metallurgiya kombinatining mis eritish fabrikasi va maxsus sexida boʻlib, ish jarayoni bilan tanishdi.


Shundan soʻng, Prezident kombinatning majlislar zalida shahar yoshlari va jamoatchilik vakillari bilan uchrashdi. Olmaliq shahrini ijtimoiy-iqtisodiy rivojlantirish, Olmaliq kon-metallurgiya kombinatining moddiy-texnik bazasini yanada mustahkamlash, yangi ish oʻrinlari yaratish masalalari muhokama qilindi.